Nuwe Vrystellings | Nuwe vrystellings | Page 2
Hoe die doop ons help om saam met Jesus te leef
Tinus van Zyl en Lezjé van Zyl
Ons weet nie altyd hoe om die doop en die betekenis daarvan vir ons jong kinders te verduidelik nie. Deur die ses avonture wat Lisa en Timmy beleef, ontdek laerskool-leerders prakties wat die doop vir hulle in hulle lewe beteken. Hulle leer ook hoe hulle doop hulle help om elke dag saam met en vir Jesus te leef.
'n Bybelvers om te onthou
'n Gebed om te bid
'n Storieboek wat die betekenis van die doop vir kinders op 'n prettige manier verduidelik sodat hulle dit sal onthou.
Praktiese leiding vir kinders oor hoe hulle vanuit hulle doop elke dag vir Jesus kan leef.
Hierdie boek oor die doop vir kinders sluit aan by Bybel-Media se reeks van drie doopboeke vir volwassenes: Ontvang wat vir jou gegee is; Ontvang wat vir jou gegee is: 40-dae-program, en Ontvang wat vir jou gegee is: Kleingroepgids.
Kleuterpret-pakket soos gesien op KYKnet se Kleuterzone
Posted on June 3, 2015 June 4, 2015 by vrystellings
Kinderpret Speelleer-aktiwiteitsboek oor die Ou Testament
Hierdie speelleer-aktiwiteitsboek bevat 50 selfdoen-aktiwiteite oor belangrike tekste in die Ou Testament van die Bybel. Deur hierdie aktiwiteite ontdek kinders op 'n prettige manier die 50 belangrikste verhale in die Ou Testament. Die aktiwiteite sluit in ontdek-die-verskille, inkleurprente, vind-die-paadjie en kleur-volgens-die-nommers-in. Speel-speel leer ken kleuters en kinders baie van die verhale wat deel van ons geloof vorm.
Anri van den Berg is 'n gesins- en verhoudingsberader en het haar eie kleuterskool gehad.
My Bybelmense-inkleurboek is 'n prettige manier om kleuters en kinders aan 49 belangrike mense in die Bybel bekend te stel. Sonder dat hulle dit besef, leer ken hulle die name en identiteit van Bybelmense wat 'n belangrike rol in die Christelike geloof speel. Hierdie inkleurboek bevat 48 inkleurprente van Bybelmense en een van Jesus. By elke prent verskyn die betrokke Bybelmens se naam, 'n kort beskrywing van hom of haar en 'n gepaste Bybelgedeelte. Dan stel die mense hulleself aan die kinders bekend deur meer oor hulle lewe te vertel. Hierdie inkleurboek kan as 'n interaktiewe Kinderbybel of (vir ouer kinders) as 'n selfleesboek gebruik word.
Siegfried Louw is predikant, musikant en spelterapeut. Hy fokus veral op kreatiwiteit in
kinderbediening. Sy twee kinders is sy eerlikste kritici.
Posted on May 13, 2015 May 13, 2015 by vrystellings
'n Uitnodiging tot 'n geloofsreis in 'n tyd van twyfel en verwarring
Emeritus-professor Cas Vos was voorheen dekaan by die Fakulteit Teologie aan die Universiteit Pretoria. Hy is 'n kundige eksegeet, 'n ervare dogmatikus en veral 'n kenner van die stand van geloofsake in sy land. Cas Vos is ook 'n digter wat wye erkenning geniet. Daar verskyn bykans elke jaar 'n bundel uit sy hand. Onlangs het hy ook dele uit die Ilias van Homeros vertaal.